ПРОТОКОЛ № 37
от заседанието на Комисия по правни въпроси 
на Висшия съдебен съвет, проведено на 07 декември 2015 г.

Днес, 07 декември 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
			КАРОЛИНА НЕДЕЛЧЕВА
 НЕЗАБРАВКА СТОЕВА  

На заседанието присъстват експертните сътрудници на комисията: Саша Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,
КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:

- Доклад относно писмо от председателя на Районен съд гр. Пловдив за определяне размера на основното месечно трудово възнаграждение на служител, изпълняващ длъжността „главен експерт по сигурността на информацията”.
- Заповед № 95-00-379/04.12.2015 г. от главния секретар на Висшия съдебен съвет относно абонамента на ВСС за периодични медийни печатни издания и специализирани научни издания.
Д Н Е В Е Н   Р Е Д:
При разглеждането на т.1 на заседанието присъстваха Димитър Узунов – член на Висшия съдебен съвет и председател на Комисия „Бюджет и финанси”, Камен Иванов – член на Висшия съдебен съвет и член на Комисия „Бюджет и финанси”, Маргарита Радкова – директор на дирекция „Финанси и бюджет” и Красимира Василева – началник на отдел „ЮОДКВСС”, Калоян Топалов – председател на Софийски градски съд, Евелина Папазян – зам. председател на Софийски градски съд, Даниела Борисова - зам. председател на Софийски градски съд и Десислава Попколева - зам. председател на Софийски градски съд.

1. ОТНОСНО: Писмо от заместник – председателя на Софийски градски съд относно съдебните преводачи за съдебния район на Софийски градски съд.

КОМИСИЯТА ПО ПРАВНИ ВЪПРОСИ
Р Е Ш И:

1.1. Съдебните преводачи се назначават от съответния списък на специалисти, утвърден за вещи лица.
При необходимост за преводач може да се назначи специалист, който не е включен в съответния списък, съгласно разпоредбата на чл. 396, ал., 2 от Закона за съдебната власт.
1.2. Решението да се изпрати на председателя на Софийски градски съд за сведение.

2. ОТНОСНО: Писмо от Министерство на вътрешните работи относно Проект на Закон за изменение и допълнение на Закона за електронните съобщения, за становище.

КОМИСИЯТА ПО ПРАВНИ ВЪПРОСИ
Р Е Ш И:

2.1. Проектът на Закон за изменение и допълнение на Закона за електронните съобщения да се предостави на членовете на Висшия съдебен съвет, които са специалисти в областта на наказателното право, както и на главния прокурор на Република България, за изразяване на становище в срок до 16.12.2015 г.

3. ОТНОСНО: Писмо от Министерство на правосъдието относно Проект на Правила за използване на техническите средства за явно видеонаблюдение от системата за сигурност в обектите на съдебната власт и ред за достъп по информационен фонд „Видеонаблюдение“ /Правилата/.

КОМИСИЯТА ПО ПРАВНИ ВЪПРОСИ
Р Е Ш И:

3.1. Предлага на Висшия съдебен съвет да СЪГЛАСУВА Проекта на Правила за използване на техническите средства за явно видеонаблюдение от системата за сигурност в обектите на съдебната власт и ред за достъп по информационен фонд „Видеонаблюдение“.
3.2. Внася предложението за разглеждане в заседание на Висшия съдебен съвет насрочено за 17.12.2015 г.

4. ОТНОСНО: Искане за зачитане на период на неплатен отпуск, ползван от магистрати за юридически стаж.

			КОМИСИЯТА ПО ПРАВНИ ВЪПРОСИ
Р Е Ш И:

4.1. Изпраща на г-жа Милена Коцева – директор на дирекция ППРБЕСПЧ към Министерство на правосъдието решение на Комисията по протокол № 14 от 27.04.2015 г. т. 3.

5. ОТНОСНО: Становище на ИВСС относно Доклад „Карта на съдебните производства в България” изготвен от експерти на Световната банка.

КОМИСИЯТА ПО ПРАВНИ ВЪПРОСИ
Р Е Ш И:

5.1. Предлага на Комисия „Международна дейност” да изпрати становището от ИВСС на Световната банка.

6. ОТНОСНО: Искане за информация относно годишния отчет на Висшия съдебен съвет за 2014 г. и годишния доклад на Прокуратурата на Република България за 2014 г.

КОМИСИЯТА ПО ПРАВНИ ВЪПРОСИ
Р Е Ш И:

6.1. Иванка Иванова – директор Правна програма в Институт „Отворено общество” да бъде уведомена за следното:
Годишните доклади за дейността на Върховния административен съд и Прокуратурата на Република България за 2014г. са внесени за разглеждане в Народното събрание с писма с изходящ № 11-03-578/26.05.2015 г. и изходящ № 11-02-090/04.08.2015 г.
Годишните доклади за дейността на Висшия съдебен съвет и Върховния касационен съд ще бъдат внесени за разглеждане на заседание на Висшия съдебен съвет насрочено за 17.12.2015 г.
След изпращането на годишния доклад за дейността на Висшия съдебен съвет в Народното събрание, ще бъде публикуван на интернет страницата.

7. ОТНОСНО: Решение на Комисия „Професионална етика и превенция на корупцията” по пр. № 41/02.11.2015 г., т. 3 относно разглеждане на преписки, образувани по жалби и сигнали.

КОМИСИЯТА ПО ПРАВНИ ВЪПРОСИ
Р Е Ш И:

7.1. Висшия съдебен съвет не разполага с компетентност да прецени дали е налице противоречива практика в постановени актове, поради което изпраща сигнала на председателя на Върховния касационен съд, по компетентност.

8. ОТНОСНО: Решение на Комисия „Бюджет и финанси” по пр. № 53/02.12.2015 г., т. 33 относно предложение на Главния прокурор на Република България за разрешение за нуждите на Прокуратурата на РБ да се получат 2 /два/ броя МПС от „Първа Инвестиционна Банка” АД.

КОМИСИЯТА ПО ПРАВНИ ВЪПРОСИ
Р Е Ш И:

8.1. Счита, че по този начин се заобикаля Закона за обществените поръчки.

9. ОТНОСНО: Решение на Комисия „Професионална квалификация, информационни технологии и статистика” по пр. № 44/24.10.2015 г., т. 5 относно въпроси свързани с номерацията на делата на I-ва и   II-ра инстанция, в Централизираната система за разпределение на делата.

КОМИСИЯТА ПО ПРАВНИ ВЪПРОСИ
Р Е Ш И:

9.1. Изпраща решението на Комисия „Професионална квалификация, информационни технологии и статистика” на работната група по изменение и допълнение на Правилника за администрацията на съдилищата.

10. ОТНОСНО: Решение на Комисия „Публична комуникация” по пр. № 40/17.11.2015 г., т. 5 относно информация за регистрираните посещения в раздел „Пресцентър” на интернет страницата на ВСС за месец октомври 2015.

КОМИСИЯТА ПО ПРАВНИ ВЪПРОСИ
Р Е Ш И:

10.1. Приема за сведение информацията за регистрираните посещения в раздел „Пресцентър” на интернет страницата на ВСС за месец октомври 2015.

11. ОТНОСНО: Решение на Комисия „Публична комуникация” по пр. № 40/17.11.2015 г., т. 4 относно информация за активността във формата за контакт с ВСС за месец октомври 2015 г.

КОМИСИЯТА ПО ПРАВНИ ВЪПРОСИ
Р Е Ш И:

11.1. Приема за сведение информацията за активността във формата за контакт с ВСС за месец октомври 2015 г.

12. ОТНОСНО: Решение на Комисия „Публична комуникация” по пр. № 41/24.11.2015 г., т. 1 относно доклад във връзка с взети решения от КПК за съдържанието на Седмичния бюлетин на ВСС, реда за предоставяне на информация от постоянните комисии на ВСС за темите от дейността им, нуждаещи се от своевременно медийно отразяване.

КОМИСИЯТА ПО ПРАВНИ ВЪПРОСИ
Р Е Ш И:

12.1.  Приема за сведение доклада във връзка с взети решения от КПК за съдържанието на Седмичния бюлетин на ВСС, реда за предоставяне на информация от постоянните комисии на ВСС за темите от дейността им, нуждаещи се от своевременно медийно отразяване.

ДОПЪЛНИТЕЛНИ ТОЧКИ:

13. ОТНОСНО: Доклад относно писмо от председателя на Районен съд гр. Пловдив за определяне размера на основното месечно трудово възнаграждение на служител, изпълняващ длъжността „главен експерт по сигурността на информацията”.

КОМИСИЯТА ПО ПРАВНИ ВЪПРОСИ
Р Е Ш И:

13.1. Приема доклада относно писмо от председателя на Районен съд гр. Пловдив за определяне размера на основното месечно трудово възнаграждение на служител, изпълняващ длъжността „главен експерт по сигурността на информацията”.
13.2. Изпраща решението на Комисия „Съдебна администрация”, ведно с приетия доклад.
13.3. Изпраща решението на председателя на Районен съд гр. Пловдив, ведно с приетия доклад.

14. ОТНОСНО: Заповед № 95-00-379/04.12.2015 г. от главния секретар на Висшия съдебен съвет относно абонамента на ВСС за периодични медийни печатни издания и специализирани научни издания.

КОМИСИЯТА ПО ПРАВНИ ВЪПРОСИ
Р Е Ш И:

14.1. Съгласува абонамент за Държавен вестник, списание „ЗОП+” и списание „Обществени поръчки”.
14.2. Изпраща решението на директора на дирекция „Връзки с обществеността и протокол”.

ПРЕДСЕДАТЕЛ
НА КОМИСИЯТА:		 /П/    
                          ЮЛИАНА КОЛЕВА